# Cabrèta

La cabrèta (ou ben la musèta) est ‘n enstrument a sofllèt de musica tradicionâla ârvèrgnata de la famelye de les cancôrnes a enche droblo et composâ d’un cabas de chiévra que lo nom cabrèta tire son origina. La cabrèta a boche est na vielye fôrma de la cabrèta que sè méne pas més orendrêt. La cabrèta a sofllèt est aparua u XIX$^{émo}$ siècllo dedens la comunôtât ârvèrgnata de Paris, s’est pués vito èpatâye en Ârvèrgne, notament dens lo Chantâl, et pués dens los ôtros hiôts payis a l’entôrn. Enstrument principâl de les borrèyes et dances folclloriques, la cabrèta est asse-ben menâye dens los orquèstros et dens de bendes de musiques d’ora per los cabretêros. En France, la transmission de cél savêr est assurâye per de consèrvatouèrs et d’associacions. La pratica de la cabrèta est étâye enscrita sus l’Enventèro du patrimouèno culturâl imatèrièl en France, dês 2017.

## Ètimologia

Cabrèta est la fôrma arpetana du mot occitan orlyaguês cabreta, que vôt dére « petiôta chiévra ».

## Fabrecacion

L’enstrument est constituâ d’un pôrta-oura que rapond lo cabas a un sofllèt por l’alimentacion en êr. Los ôtros côps, lo cabas de chiévra (de yô que vint lo nom de l’enstrument) sè gonfllâve a la boche coment la plepârt de les cancôrnes. L’aponsa du sofllèt remonte u méten du XIX$^{émo}$ siècllo.
Compôrte un tuyô mèlodico a enche droblo, l’hôtbouès qu’apèlont étot « lo pied » . Il est a golèt cônico et pués est sovent veriê en bouesc d’èbèno, en palissandro ou ben oncor en boués ; sa tonalitât est adés balyêe en centimètros. Prèjont per ègzemplo d’un « pied de 39 » por un hôtbouès en Do mas nen ègziste de difèrentes longiors et de difèrentes tonalitâts.
Y at avouéc un tuyô d’acompagnament juent u pied apelâ chanterèla ou ben bordon. Il est pas tojorn fonccionâl et pués il est sovent bouchiê. Pèrmèt d’empleyér la nota dominenta grâva de l’enstrument a côp coment èfèt ritmico et coment pèdâla d’acôrd.

## Fabrecants recognus

Plusiors fabrecants ant lèssiê na mârca dens l’histouère de l’enstrument, o est lo câs de Joseph Costeroste, Alias, Franc, Amadieu, Combabessou, Roque ou ben Dufayet que fut lo dèrriér ux fabrecants historicos parisiens et pués at travalyê Passâjo Thiéré a Paris dedens lo 11$^{émo}$ arrondissement tant qu’en 1938.

## Cabretêros ben cognus

* Antoine Bouscatel
* Joseph Costeroste
* Gabriel Ranvier
* Martin Cayla
* Victor Alard
* Jean Bergheaud
* Paul-Henry Genet, gâgnor du CNC 2007.
* Joseph Ruols, nèssu a Cantoueng (Avêron) en 1927.
* Théodore Noël est un cabretêro et un composior de musica tradicionâla limosenche.
* José Roux
* Sébastien Bauchage
* Louis Jarraud$^,$
* Julien Barbances
* Michel Esbelin
* Dominique Paris
* Dider Pauvert

## Confusions entre la cabrèta et la chabrèta

Fôt pas confondre la chabrèta et la cabrèta que sont ben sûr de cusenes prôches, mas qu’ant tot de mémo lors particularitâts. La difèrence visibla entre celos doux enstruments est que la cabrèta at un solèt bordon, arriér-més a la chabrèta que nen at doux : yon de-couta lo tuyô mèlodico et pués yon sus lo cabas que sè vôt posar dessus lo brès.$^,$$^,$ Enfin, la cabrèta sè gonflle la plepârt du temps avouéc un sofllèt$^,$ pendent que la chabrèta sè gonflle solament a la boche.

## Notes et rèferences
### Rèferences

* ↑ (fr) « Ministère de la Culture » (viu lo 12 de fevriér 2019).
* 1 2 (fr) « Vichy Enchères » (viu lo 23 de mê 2017).
* ↑ (fr) André Ricros, « Joseph Ruols », AMTA, 2016 ; Jean-Marc Laurent, « Ruols, le swing de l’Aubrac », dedens La Montagne, 8 de dècembro 2016, p. 50.
* ↑ (fr) « Louis Jarraud », dessus violoneux.fr (viu lo 17 de novembro 2020).
* ↑ (fr) TMV, « Dans la famille cornemuse, je voudrais… », dessus Télé Millevaches, 31 de mârs 2001 (viu lo 17 de novembro 2020).
* ↑ (fr) « Fabrication d’une chabrette », dessus Vimeo (viu lo 17 de novembro 2020).
* ↑ (fr) « Tout part du bourdon » (viu lo 17 de novembro 2020).
* ↑ (fr) « La chabrette Limousine », dessus Escòla dau Mont-Gargan (viu lo 17 de novembro 2020).
* ↑ (fr) DashProd Dashreflex, « Rencontre avec Jean-Louis, fabricant de cabrette », dessus YouTube, 16 d’octobro 2013 (viu lo 17 de novembro 2020).
* ↑ (fr) « La cabrette », dessus Escòla dau Mont-Gargan (viu lo 17 de novembro 2020).
* ↑ (fr) Vidéoguide Nouvelle-Aquitaine, « La bourrée à Benoit, Chabrette et violon par Gaëtan Polteau et Jean-Marc Delaunay », dessus YouTube, 25 d’oût 2020 (viu lo 17 de novembro 2020).
* Portâl de la musica